Liberation As The Prime Objective, Whether Through Mysticism Or Religion
مذہب اور یوگا دونوں کے بارے میں آپ کے تاثرات کی بنیاد درست نہیں ہے۔ یوگا کے جسمانی اور ذہنی اثرات سے مکتی کا نتیجہ نکل آنا ثابت نہیں ہوتا۔ وہ نیتجہ ما بعد الطبیعیاتی ہے۔ اس کا تجربہ نہیں ہوا۔ تجربہ ہونے کے بعد ہی آپ اس کے بارے میں راے دے سکتے ہیں۔ ماہر نفسیات بھی ایسی دوائیں دیتے ہیں جس سے غصہ کم ہو جاتا ہے اس سے یہ نتیجہ نہیں نکلتا کہ انسان انرجی کی صورت میں تبدیل ہو جاتا ہے۔ ان دونوں باتوں میں کوئی لازمی اور منطقی تلازم نہیں ہے یعنی کہ ایک بات ہے اور دوسری بھی لازما ہوگی۔ ایسا نہیں۔ اسی طرح مذہب کی صداقت دعا کے نتیجے سے ثابت نہیں ہوتی۔ مذہب کی صداقت خدا کے ان دعاوی سے ثابت ہوتی ہے جو اپنا وجود ثابت کر چکے۔ اس کی تفصیل جاننا چاہیں گے تو پیش کر دی جائے گی۔ آپ کا یہ کہنا یہ معلوم نہیں کہ مذہب کی بتائی بات سچ ثابت ہوتی ہے یا نہیں یہ بتاتا ہے کہ خدا کی بات پر ایمان لانے کا شعوری پراسس مکمل نہیں ہوا۔ اس لیے مشورہ یہ ہے کہ پہلے یہ معلوم کیجیے کہ مذہب کی صداقت کیسے ثابت ہوتی ہے۔